
נוהל שיבוץ ומעבר בין הקבצות  במעבר מכיתה ז׳ לכיתה ח׳ ובכלל
מטרות הנוהל
השאיפה להכווין את התלמידים למצוינות אישית ולהגשמה עצמית לשם התפתחות ולשם פתיחת דלתות לחיים. נאתגר את התלמידים ונשאף להציבם במקום הכי גבוה שניתן ונרצה לגרום להם להאמין ביכולתם לעמוד באתגר.
[bookmark: _GoBack]לקבוע אמות מידה ברורות ואחידות לשיבוץ תלמידים בהקבצות במתמטיקה במעבר מכיתה ז׳ לכיתה ח׳, וכן להסדיר את תהליך המעבר בין הקבצות במהלך השנה, תוך התייחסות להישגים הלימודיים, למאפייני הלמידה האישיים ולהמלצות הצוות המקצועי. 
שיבוץ ראשוני בהקבצות
השיבוץ הראשוני להקבצות במתמטיקה ובאנגלית יתבסס על ציון הסיום במתמטיקה בכיתה ז׳, בהתאם למפתח הבא:
· הקבצה א׳: ציון 75–80 ומעלה.
· הקבצה ב׳: ציון 55–60 ומעלה, בהתאם למפתח השיבוץ שייקבע על ידי הצוות המקצועי.
· הקבצה ג׳: ציון 50 ומטה.

· שיקולים נוספים בתהליך השיבוץ
השיבוץ לא יתבסס על הציון המספרי בלבד. במסגרת קבלת ההחלטה יינתן משקל גם להמלצת המורה, המבוססת על היכרותו עם התלמיד/ה ועל הערכת תפקודו/ה הלימודי לאורך השנה.
בין השיקולים שייבחנו:
· מוטיבציה ורצון להתקדם בלמידה.
· אחריות אישית ללמידה ולהשלמת משימות.
· התמדה, השקעה והרגלי למידה.
· תפקוד לימודי והיכולת להתמודד עם דרישות ההקבצה.
· המלצת המורה המקצועי/ת.
מטרת השיבוץ היא להתאים את מסגרת הלמידה לרמתו/ה של התלמיד/ה ולצרכיו/ה, ולאפשר התקדמות לימודית מיטבית.
מעבר בין הקבצות במהלך השנה, גם בין שכבות אחרות.
מעבר בין הקבצות ייבחן במועדים מוגדרים, בסמוך לתקופות המבחנים ובהתאם להחלטת הצוות המקצועי.
תלמיד/ה המבקש/ת לעבור להקבצה גבוהה יותר יידרש/תידרש לעמוד בתנאים הבאים:
1. הישג בהקבצה הנוכחית: קבלת ציון מעל 90 במבחן בהקבצה שבה התלמיד/ה משובץ/ת.
2. מבחן בהקבצה הגבוהה: לאחר עמידה בתנאי הראשון, יתקיים מבחן נוסף ברמת ההקבצה הגבוהה המבוקשת. לצורך בחינת המעבר, נדרש ציון מעל 70 במבחן זה.
3. המלצת המורה: לצד ציוני המבחנים, תיבחן המלצת המורה המקצועי/ת, תוך התייחסות למוטיבציה, לאחריות ללמידה, להתמדה וליכולת להתמודד עם רמת הלימוד בהקבצה הגבוהה.
המעבר יאושר לאחר בחינת מכלול הנתונים וקבלת החלטה של הצוות המקצועי.



אחריות ובקרה
רכז/ת המקצוע, בשיתוף המורים למתמטיקה/ לאנגלית והנהלת בית הספר, יהיה/תהיה אחראי/ת ליישום הנוהל, לתיאום מועדי הבחינות, לבחינת ההמלצות ולשמירה על אחידות בתהליך קבלת ההחלטות.
הנוהל יובא לידיעת הצוות המקצועי בתחילת שנת הלימודים, ויוצג לתלמידים ולהורים באופן ברור ושקוף.
עיקרון מנחה
שיבוץ ומעבר בין הקבצות נועדו לאפשר לכל תלמיד ותלמידה ללמוד ברמה המתאימה ליכולותיהם, להתקדם בהתאם להישגיהם ולממש את הפוטנציאל הלימודי שלהם, תוך שילוב בין מדדים הישגיים לבין הערכה מקצועית של המורה.

